Hun fødte en datter i 2013, og ble etter dette omklassifisert fra T13 til T12 fordi synet hennes forverret seg. Hennes første mesterskap etter fødselen var Parapanamerikanske leker 2015, og hun vant der 100 meter på tiden 11,64, som var den raskeste tiden på 100 meter noen sinne av en kvinnelig parautøver. Hun vant også 200 meter i dette mesterskapet. I oktober deltok hun i Para-VM i friidrett 2015, der hun forbedret sin egen verdensrekord på 100 meter til 11,48 sekunder. Hun satte også verdensrekord i sin klasse på 200 meter, med 23,03 og på 400 meter med 53,05, der hun løp med Yuniol Kindelan som ledsager.